TFG อวดกำไรไตรมาส 1 พุ่ง 2 เท่าตัว มั่นใจรายได้ปีนี้โตต่อ รับดีมานด์หมู-ไก่ดันราคาสูง
TFG อวดกำไรไตรมาส 1 พุ่ง 2 เท่าตัว มั่นใจรายได้ปีนี้โตต่อ รับดีมานด์หมู-ไก่ดันราคาสูง
TFG อวดกำไรไตรมาส 1 พุ่ง 2 เท่าตัว มั่นใจรายได้ปีนี้โตต่อ รับดีมานด์หมู-ไก่ดันราคาสูง
15 พ.ค. 2563

นายวินัย เตียวสมบูรณ์กิจ ประธานกรรมการบริหาร บริษัท ไทยฟู้ดส์ กรุ๊ป จำกัด (มหาชน) หรือ TFG เปิดเผยว่า บริษัทมั่นใจว่าแนวโน้มรายได้รวมในปี 2563 จะยังคงเติบโตได้ภายใต้สถานการณ์โควิด -19 โดยได้รับปัจจัยหนุนจากความต้องการของผู้บริโภคไก่และสุกร รวมถึงราคาที่ปรับตัวสูงขึ้น จากซัพพลายที่น้อยลงของประเทศเพื่อนบ้านที่ได้รับผลกระทบจากโรคระบาด ASF ในสุกร
นอกจากนี้ บริษัทสามารถส่งออกไก่ดิบไปยังประเทศจีนมากขึ้นจากการได้รับอนุมัติให้ส่งออกได้เพิ่มขึ้นอีก 1 โรงงาน โดยปีนี้คาดว่าปริมาณส่งออกจีนเพิ่มเป็น 12,000 ตัน/ปี จากปัจจุบันอยู่ที่ประมาณ 5,000 ตัน/ปี
อย่างไรก็ดีบริษัทฯได้กำหนดมาตรการป้องกันและเฝ้าระวังการแพร่ระบาดของไวรัสโควิด-19 เพื่อไม่ให้มีผลกระทบต่อความปลอดภัยของพนักงาน และสามารถดำเนินการผลิตสินค้าทั้งเนื้อหมูและเนื้อไก่ให้กับผู้บริโภคด้วยความปลอดภัย 100%
สำหรับผลการดำเนินงานของบริษัทฯในไตรมาส 1/63 มีกำไรสุทธิ 641.43 ล้านบาท เพิ่มขึ้น 437.26 ล้านบาท หรือ 214.16% เทียบช่วงเดียวกันของปีก่อนมีกำไรสุทธิ 204.17 ล้านบาท โดยได้รับปัจจัยหนุนจากราคาขายไก่ และสุกร ที่อยู่ในระดับที่ดี และปริมาณขายที่เพิ่มขึ้น รวมถึงอัตรากำไรขั้นต้น (Gross Profit Margin) ที่ดีขึ้น ตามความต้องการของผู้บริโภคทั้งในและต่างประเทศที่เพิ่มขึ้นอย่างต่อเนื่อง นอกจากนี้ยังสามารถบริหารจัดการด้านต้นทุนได้อย่างมีประสิทธิภาพ
ทั้งนี้ ในไตรมาส 1/63 มีรายได้รวม 8,153.75 ล้านบาท เพิ่มขึ้น1,324.70 ล้านบาท หรือ 19.40% เทียบช่วงเดียวกันของปีก่อนมีรายได้รวม 6,829.05 ล้านบาท
ส่วนรายได้รวมจากธุรกิจไก่อยู่ที่ 4,403.02 ล้านบาท เพิ่มขึ้น 13.08% จากช่วงเดียวกันของปีก่อนอยู่ที่ 3,893.56 ล้านบาท โดยปริมาณขายไก่เพิ่มขึ้นเป็น 95,623.73  ตัน เพิ่มขึ้น 4.34% เทียบช่วงเดียวกันของปีก่อน และราคาไก่ในประเทศเฉลี่ยอยู่ที่ 39.08 บาท/กก. เพิ่มขึ้น 6.11% จากช่วงเดียวกันปีก่อน
สำหรับรายได้จากธุรกิจสุกรอยู่ที่ 2,183.37 ล้านบาท เพิ่มขึ้น 449.47 ล้านบาท หรือ 25.92% จากช่วงเดียวกันของปีก่อนอยู่ที่1,733.90 ล้านบาท โดยปริมาณขายหมูเพิ่มขึ้น 26,851.82 ตัน เพิ่มขึ้น 28.99% โดยราคาหมูในประเทศ เฉลี่ยอยู่ที่ 72.41 บาท/ก.ก. ลดลง 1.96% จากช่วงเดียวกันปีก่อน
ด้านธุรกิจอาหารสัตว์ในไตรมาส 1/63 มีรายได้รวม 1,234.19 ล้านบาท เพิ่มขึ้น 131.53 ล้านบาท หรือ 11.93% เทียบช่วงเดียวกันของปีก่อนมีรายได้รวม 1,102.66 ล้านบาท